Ukuziphatha kuhle.

## Ukuziphatha kuhle.

### Isingeniso
Kukhona ezinye izinto lezo ezenza bonyana sihlalisane kuhle nabantu begodu kube nokuthula nanyana sihlanganyele ini. Enye yezinto lezo kuziphatha ngendlela ehle. Ukuziphatha ngendlela ehle kuyindlela eyenza isiqiniseko sokuthi sibabantu sikhombisa ubuntu kanye nokusebenzisana. Eenhlokwaneni ezilandelako sizokutjheja bonyana nasikhululuma ngokuziphatha kuhle sikhuluma ngani begodu yini ububhadekelo bakhona.

### Kuyini ukuziphatha kuhle

Ngokuya kuka-Lazzeri (2014) ukuziphatha lihlelo lelo lomuntu langaphakathi kwakhe lokuthi ezikhambisna nezenzo lezo ezithintela umsikinyeko nanyana imiphumela yobujamo bakhe. I-Evidence Based Education (2025) ngokusekelwa yi-Wikipedia (2025) ingezelele yathi ukuziphatha kuhle kunqophe kuzenzo nanyana yini okuphilako lokho okwezenza bonyana sikghone ukuhlalisana nabantu nanyana sikhombise ukulunga. Ngamanye amagama, ukuziphatha kuhle kulihlelo lezenzo kanye nomukghwa onganamthintela omumbi nanyana ongakorholi omunye umuntu, kodwana, owakha itjhebiswano nokusebenzisana.

Iinhlathululo esinikelwe zona lezi ngehla ziyasitjengisa bonyana kubudisi kangangani ukuhlathulula ukuziphatha okuhle, ngombana ukuziphatha okuhle kuthembele bonyana umuntu usibona njani isenzo sakhe leso begodu umqopho wakhe kuyini. Ngalokho-ke, lokho okucabanga bona sisenzo sokuziphatha kuhle ongathola bonyana akusibo boke abasamukelako njengesenzo sokuziphatha kuhle. Esihlokwaneni esilandelako sizokutjheja imihlobo yokuziphatha kuhle.

### Imihlobo yokuziphatha kuhle
Kungenzeka bonyana kunemihlobo eminengi leyo ewela ngaphasi kokuziphatha kuhle; kodwana, ngomnqopho wekulumopendulwano yethu le sizokunqopha kumihlobo elandelako:

#### ukuziphatha kwangaphandle.
Ngokuya kwe-Noldus (2023) ukuziphatha kwangaphandle kuziphatha lokho okubonwako nanyana ngubani begodu kumadaniswe ubuhle bakhona bonyana bungangani. I-Noldus (2024) ingezelele yathi ukuziphatha lokhu kufaka hlangana imisikinyeko yabantu, ukusebenzisa amatshwayo womzimba, iphimbo kanye nezinye izenzo ezibonwa ngabaye abantu.

#### Ukuziphatha kwangaphakathi
Ukuziphatha kwangaphakathi ngilokho esingathi kumumukghwa womuntu owenzeka ngaphathi kwakhe (Noldus, 2023). Imikghwa leyo, omunye umuntu angeze ayibona ngombana yenzeka engqondweni yomuntu nanyana emoyeni wakhe ngaphakathi. Esihlokwaneni esilandelako sizokutjheja bona kuyini umvuzo nanyana ububhadekelo bekuziphatha kuhle na.

### Kuyini umvuzo nanyana ububhadekelo bokuziphatha kuhle
Ukuziphatha kuhle kunemivuzo nanyana ububhadekelo obunengi lobo obufaka hlangana okulandelako:

#### Kusiza ukuledlhisa umzimba
Ngokuya kwe-Strong 4 Life (2025) ukuziphatha kuhle kusungula indlela elula nekhulula ingqondo nomzimba egandelelweni lokucabanga khulu mayelana nokungahle kwenze okungakalungi komunye umuntu mayelana nesenzo sakho. Ngalokho-ke, umzinga nengqondo uyaledlha begodu awuqabangi khulu njengalokha nawuziphethe kumbi begodu kwabanomthintela komunye umuntu. 

#### Kuyindlela ehle yomukghwa
Ukuziphatha kuhle kuyindlela ehle yokumukghwa leyo engalandelwa nanyana ngubani begodu yenza bonyana abantu babe nekambiso ephilileko nanyana enganabungozi (Strong 4 Life, 2025). Yeke-ke, lokha umuntu nakaziphatha kuhle, akusisenzo nje kwaphela; kodwana, kusisenzo esidlala indlima ngokwezamaphilo. 

#### Kusiza ekukhuliseni abentwana
Ukuziphatha kuhle kusiza ekukhuliseni abentwana ngombana kuhlahla abentwana bonyana babalekele izenzo ezimbi kanye nemikghwa engakalungu (Wikipedia, 2025). Ngamanye amagama, nawungumzali kufanele uziphathe kuhle ngombana abentwana nabakubona wenza into enye nabo bayakulandela ngokwenza into leyo; Kodwana, nangabe wenza into embi nabo bayakulandela ngokwenza into embi begodu ezinye babelethwa nazo ngebanga lefuzo. 

### Isiphetho
Ukuziphatha kuhle kuqakathekile begodu kungaba nesithintela esihle nesimbi komunye umuntu. Nanyana kunjalo, kufanele silinge ngaso soke isikhathi ukuziphatha kuhle ngokwezenzo begodu nangemikghwa leyo ebonakala ngengaphakathi lethu. 

### Umthombolwazi